MÁLNAZÖLD VENDÉGHÁZ-HÁZIREND ÉS VENDÉGTÁJÉKOZTATÓ

Szeretettel köszöntünk a Málnazöld Vendégházban! Azért, hogy az itt tartózkodásod kellemes, nyugodt és biztonságos legyen, kérjük olvasd el és tartsd be az alábbi házirendet.
A foglalás véglegesítésével a házirend automatikusan elfogadásra kerül!


Szállásszolgáltató neve és elérhetősége:
Nagy Borbála
+36309726118
Szálláshely címe: 9938 Szatta Fő utca 4.
NTAK szám: MA21005250


Foglalás, fizetés és lemondás
A foglalás e-mailben és telefonon történik és írásos visszaigazolás esetén érvényes. A foglalás kb. 30% foglaló megfizetésével válik véglegessé.
Lemondás esetén 30 nappal az érkezést megelőzően a foglalót visszafizetjük, utána már nem áll módunkban visszatéríteni. Abban az esetben, ha újra értékesíteni tudjuk az időpontokat, ettől eltekinthetünk, ebben az esetben 10% kezelési költséget vonunk le. A foglalás időpontját 14 nappal az érkezést megelőzően lehet módosítani, 14 napon belül a befizetett foglalót csak abban az esetben tudjuk beszámítani az új foglalásba, ha a korábbi időpontot értékesíteni tudjuk.

A fennmaradó összeg kifizetése történhet az érkezésig utalással, vagy az érkezéskor készpénzben.
A foglalással a házirend automatikusan elfogadásra kerül.

Érkezés és távozás
A házat 15:00 órától lehet elfoglalni, a távozás napján pedig 10:00 óráig kérjük elhagyni a szállást.
A bejutás önállóan megoldható, de kérésre jelen tudunk lenni az érkezés és távozás időpontjában, telefonon pedig 24 órában elérhetőek vagyunk.
A 2021. szeptemberétől bevezetésre került új rendelet értelmében digitálisan rögzítve kell feltölteni minden érkező vendég okmányát (személyi igazolvány, útlevél, vagy jogosítvány) 14 év felett a Vendég Információs Zárt Adatbázisba (VIZA). Az adatok rögzítéséhez a szálláshely-szolgáltatást igénybe vevő vendégnek az azonosításra alkalmas igazolványát a szálláshely-szolgáltatónak be kell mutatnia. A szálláshelyen csak az oda bejelentett vendégek tartózkodhatnak.

A szálláshely használata
Kérjük, hogy a szálláshely berendezéseit, bútorait és felszereléseit rendeltetésszerűen használd. A berendezési tárgyakat és felszereléseket kérjük, ne vidd ki a szálláshelyről. Ha bármilyen meghibásodást vagy sérülést észlelsz, kérjük, mielőbb jelezd nekünk.


Hosszabb tartózkodás
Hosszabb tartózkodás esetén (hét nap után) ágynemű-, és törölközőcsere biztosított,  takarítás egy hét elteltével igényelhető.


Tisztaság
Kérjük, hogy a konyhában az edényeket elmosogatva hagyjátok ott, köszönjük!

Károkozás
A ház berendezési tárgyaiban szándékosan vagy gondatlanságból okozott kárt a vendég köteles megtéríteni.

Biztonság
Tűz, baleset vagy egyéb veszélyhelyzet esetén először a 112-es segélyhívó számot hívd, majd haladéktalanul értesíts minket!

Wifi 
Malnazold / jelszó: 1234abcd

TV
Televízió nincs a szálláshelyen, mivel nem illeszkedik a koncepciónkba, de wifit természetesen biztosítunk. A természet hangjai és az őszi szarvasbőgés bármilyen műsornál izgalmasabb :)

 Dohányzás 
A házban tilos a dohányzás, de a teraszon találsz dohányzásra kijelölt helyet, és hamutartót. 

Mécsesek
A mécseseket, párologtatót kérlek soha ne hagyjátok felügyelet nélkül, mécseseket kizárólag a kihelyezett mécses tartókban használjátok.

Fűtés
Nagyon fontos, hogy elolvasd, és a leírt módon használd a kályhát, ellenkező esetben a kályha tönkremeneteléhez, CO mérgezéshez, vagy tűzesethez vezethet! A túl sok fától, idő előtti lezárástól, vagy a sűrű begyújtástól a kályha szétrepedhet! A nem megfelelő használatból eredő károk a kályha használójának kizárólagos felelőssége!
A kályhának lelke van, íme hozzá az útmutató :)
A befűtést 4-6 (mérettől függően) állított hasábbal végezd, eléjük kerül a gyújtós/papír, valamint ha szükséges, kb. 2x2cm égést segítő kocka. A szellőző legyen nyitva, az ajtót pedig hagyd résnyire, amíg át nem izzanak a hasábok. Utána rázárhatod a reteszt, de győződj meg arról, hogy a szellőző nyitva van. A kályhát minimum 10-12 óra elteltével rakhatod meg újra!
Az elektromos radiátorokat kérlek az ECO módon használd. Éjszakára, vagy ha elmész otthonról, kérlek vedd lejjebb a hőfokot. A radiátorok viszonylag rövid idő alatt be tudják melegíteni a helyiséget.

Kinti tűzrakás
Sütögetéshez a kertben az arra kijelölt, téglával körberakott helyet tudjátok használni. Fát, illetve nyársakat a fedett fatárolóban találtok. Kérlek a tűzet soha ne hagyjátok felügyelet nélkül, és készítsetek a tűzrakó mellé egy kanna vizet. A helyi rendelet tűzgyújtási tilalmat vezethet be adott időpontokra, ilyen esetben tilos a kertben a tűzrakás.




Szauna
 A szauna használata díjköteles, és mindenki saját felelősségre használhatja!
Felfűtésre a kinti hőmérséklettől függően kb. 1-1,5 órát kell számolni. A kályhát bekészítve hagyjuk ott, neked csak meg kell gyújtani. Begyújtáskor az alsó szellőzőt hagyd nyitva, ha már stabilan ég a tűz, beljebb hajthatod. A páratartalom növelésére önthetsz 1-1 kanál vizet a már átforrósodott kövekre. Illóolajat önmagában soha, kizárólag vízben elkeverve csepegtess a kövekre. 

A szaunába tilos ételt/italt bevinni. Szaunázás közben használd a szauna törölközőt, a cipődet pedig kérlek hagyd az előtérben.

Tűzoltó készülék
A tűzoltó készülék a bejárati ajtó mellett a falnál található.

Kisállat
Szeretjük a kutyákat, macskákat, be is jöhetnek a házba, amennyiben nem tesznek kárt a számunkra kedves bútorokban, textilekben. Arra kérünk, hogy az állatokat az ágyra, kanapéra, fotelre ne engedjétek fel, mert a szőröket nehéz takarítani a váltás rövid ideje alatt, és lehet, hogy az utánatok érkező vendég allergiás a szőrre.

Ivóvíz
A csapból kiváló minőségű víz folyik, igyátok nyugodtan, akár a palackos víz helyett is :)

Hulladékgazdálkodás 
Vendégházunkban szelektíven gyűjtjük a hulladékokat, hálásak lennénk, ha Te is így tennél. A műanyag/papír/fém hulladékot gyűjtheted együtt az erre kijelölt szürke kukába. Ha megtelt, kérlek öntsd a kisház mögötti sárga zsákba. (használt zsebkendőt, szalvétát ne dobj ide!)
A kommunális szemetet péntek reggel viszik el, kérlek csütörtök este húzd ki a nagy kukát a kocsibeállóra. Köszönjük!

Távozás
Kérlek, hogy a távozás napján 10:00 óráig hagyjátok el a házat, hogy a következő vendég előtt legyen időnk kitakarítani. 

Kontakt
Ha kérdésed van, hívj minket az alábbi számokon, vagy keress minket e-mailen.
Bori:+36309726118
Bence: +36309416846

Ha ötleted, véleményed van, hogy miként tehetnénk jobbá a Málnazöld Vendégházat, kérlek írd meg a hello@malnazold.hu címre, véleményed nagyra értékeljük!

Köszönjük, hogy vigyázol a Málnazöld Vendégházra, és hozzájárulsz ahhoz, hogy más vendégeink is kellemesen tölthessék nálunk az idejüket.


ÉREZZÉTEK NAGYON JÓL MAGATOKAT! :)

